Publication: Magyar Közlöny
Issue: MK-2010-193 (Year: 2010, Number: 193)
Era: contemporary
Section: Melléklet a 43/2010. (XII. 20.) VM rendelethez
Paragraph Index: 259

2007. 01.01. 2007.07.01. 2009.12.31. 2011.06.13. A. RÉSZ Csak gombaölő szerként engedélyezhető a következő növényekhez: – kalászosok, – repce, – cukorrépa, – kukorica, legfeljebb a következő mértékben: – 0,25 kg hatóanyag/hektár/kijuttatás kalászosokhoz és repcéhez, – 0,075 kg hatóanyag/hektár/kijuttatás cukorrépához, – 0,1 kg hatóanyag/hektár/kijuttatás kukoricához. A következő használatokat tilos engedélyezni: – légi kijuttatás, – kijuttatás háti permetezővel vagy kézi permetezővel, akár szakemberek, akár nem szakemberek által, – házi kert. Az engedélyező hatóság biztosítja, hogy minden megfelelő kockázatcsökkentő intézkedés megtörténjen. Külön figyelmet kell fordítani a következők védelmére: – vízi szervezetek (A kezelt területek és a felszíni vizek között megfelelő védőtávolságot kell tartani. Ez a távolság annak függvénye lehet, hogy alkalmaznak-e a permet elsodródását gátló eljárásokat vagy eszközöket.); – földigiliszták és a talajban élő más makro organizmusok (Az engedély feltételei között szerepelnie kell kockázatcsökkentő intézkedéseknek, mint például a kijuttatások számának és időzítésének, az alkalmazott dózisnak, és szükség esetén a hatóanyag-koncentráció legmegfelelőbb kombinációjának megválasztása.); – madarak és emlősök (Az engedélyezés feltételei között szerepelniük kell kockázatcsökkentő intézkedéseknek, mint például a kijuttatás időzítésének gondos megválasztása, és olyan készítmények kiválasztása, amelyek fizikai megjelenésük vagy megfelelő elriasztást biztosító anyagok jelenléte eredményeként a lehető legkisebbre csökkentik az érintett fajok veszélyeztetését.); – a kezelők, akiknek megfelelő védőöltözéket kell viselniük, különösen kesztyűt, overallt, gumicsizmát és arcvédőt vagy védőszemüveget a keverés, betöltés, kijuttatás és a növényvédelmi berendezés tisztítása során, kivéve, ha az anyag által jelentett veszélyek kellően kiküszöbölhetők a növényvédelmi berendezés kialakításának, vagy annak köszönhetően, hogy a berendezést speciális védőelemekkel látták el. B. RÉSZ A 6. számú mellékletben foglalt egységes elvek megvalósítása érdekében figyelembe kell venni a karbendazimról szóló felülvizsgálati jelentés következtetéseit és különösen annak I. és II. függelékét. A szerrel dolgozók (kezelők) egészségkárosodásával járó eseményeket a foglalkozási betegségek és fokozott expozíciós esetek bejelentéséről és kivizsgálásáról szóló 27/1996. (VIII. 28.) NM rendelet előírásai szerint kell bejelenteni. Az engedélyező hatóság a Tv. 17. §

Source: https://magyarkozlony.hu/hivatalos-lapok/1640a73fc2b900f533c272561ffd09f5d9ff5b23/dokumentumok/c5fa19ec46702222951d67aa7f452df37029a38d/letoltes